་བརྩེའི་དབང་པོས་མཛད་པ་ཐམས་ཅད་ནི་རྗེ་ཉིད་ནས
བཀའ་དྲིན་ཏུ་སྦལ་བ་ཐོབ་པའོ།།ཇོ་ནང་ཁྲིད་བརྒྱ་བརྒྱུད་འདེབས་སུ་གསལ་བ་ལྟར་ལ།རྗེ་བཙུན་རིན་པོ་ཆེའི་འཕྲོས་སུ་ལུང་ཁྲིད་ཀྱི་ཚུལ་དུ་ཚར་གསུམ་རེ་བཀླགས་པའི་བརྒྱུད་པ་ནི།གྲོལ་མཆོག་ཞབས་ནས།ལུང་རིག་རྒྱ་མཚོ།ཀུན་དགའ་སྙིང་པོ།
རིན་ཆེན་རྒྱ་མཚོ།སྙིང་པོ་མཐའ་ཡས།ཀུན་བཟང་དབང་པོ།དེ་ལས་ཚེ་དབང་ནོར་བུ་དང་ཀུན་དགའ་རྣམ་རྒྱལ་གཉིས་ཀྱིས་གསན།གཉིས་ཀ་ལས།ཆོས་ཀྱི་འབྱུང་གནས།ཀ་མི་འགྱུར་མེད།ཚེ་དབང་ནོར་བུ་པདྨ་བཀྲ་ཤིས།པད་དཀར་སྦྲུལ་སྐུ་དཔལ་ལྡན་
རྡོ་རྗེ་མི་ཕམ་ཆོས་ཀྱི་རྒྱལ་པོ་ལས་བདག་གིས་ནོས་སོ།།ཞི་བ་ཁྲིད་དུ་མཛད་པའི་བརྒྱུད་པ་ནི།རྗེ་བཙུན་གྲོལ་མཆོག་ནས།ཆོས་སྐུ་ལྷ་དབང་གྲགས་པ།རྗེ་བཙུན་སྒྲོལ་བའི་མགོན་པོ།རྗེ་བཙུན་མ་ཕྲིན་ལས་དབང་མོའམ་རིན་ཆེན་རྡོ་རྗེ་མ།རྒྱལ་ཚབ་རིན་ཆེན
རྒྱ་མཚོ།འཇིགས་བྱེད་གྲུབ་པ་སྙིང་པོ་མཐའ་ཡས།ཆོས་རྗེ་ཀུན་བཟང་དབང་པོ།རིག་འཛིན་ཚེ་དབང་ནོར་བུ།ཆོས་དབྱིངས་རང་གྲོལ།ཀུན་བཟང་ཆོས་འབྱོར།བློ་བཟང་མཐུ་སྟོབས།ཉི་མ་ཆོས་འཕེལ།རིན་ཆེན་བློ་གསལ་བསྟན་སྐྱོང་།འཇམ་དབྱངས
མཁྱེན་བརྩེའི་དབང་པོའི་ཞལ་སྔ་ནས་ལོ་གསུམ་གྱི་རིང་ཁྲིད་བརྒྱ་ཆ་ཚང་བའི་ཉམས་བཞེས་མཐར་ཕྱིན་ཏུ་མཛད།ཁོ་བོ་ཅག་གིས་ཞུས་པའི་སྐབས་སུ།དང་པོས་བཅད་ཀྱི་སྒོ་ནས་མདོར་བསྟན།རྩ་བའི་ཁྲིད་ཡིག་དཔེ་ལུང་བཞུགས་པ་སོ་སོས་རྒྱས་པར

བཤད།ཁྲིད་བརྒྱ་གཟུང་ཚིག་གིས་དོན་བསྡུ་བའི་སྒོ་ནས་ཞི་བ་རྒྱས་སུ་སྩལ་བར་མཛད་དོ།།དེ་ལྟར་གངས་ཅན་གྱི་ལྗོངས་འདིར་སྤྲུལ་པའི་ཆོས་རྒྱལ་མེས་དཔོན་རྣམས་ཀྱི་ཐུགས་བསྐྱེད་ཀྱི་སྟོབས་ལས་རྒྱལ་བསྟན་རིན་པོ་ཆེའི་ཉིན་མོར་བྱེད་པ་ཐོག་མར་ཤར་བའི་སྐབས
སུ།སངས་རྒྱས་གཉིས་པ་པདྨ་ཀར།པརྞ་ཆེན་བི་མ་ལ་མི་ཏྲ།ལོ་ཆེན་པོ་རོ་ཙན་སོགས་ཀྱི་བཀའ་དྲིན་ལ་བརྟེན་ནས་ཡོ་ག་སྟེ་གསུམ་གྱི་སྒྲུབ་བརྒྱུད་ཐོག་མར་བྱུང་བ་ནས་བརྩམས།གྱིས་སུ་གྲུབ་པའི་དབང་ཕྱུག་ཞི་བ་སྦས་པའི་གདམས་ངག་གི་བཀའ་སྲོལ་རྣམས་
རྗེ་བཙུན་ཆེན་པོ་ཏཱ་ར་ནཱ་ཐ་ལ་བཀའ་བབས་པའི་བར་དུ་སྔ་ཕྱི་རིམ་པ་བཞིན་དུ་བྱོན་པའི་མདོ་རྒྱུད་སྤྱི་དང་བྱེ་བྲག་པ་རྣམས་ཀྱི་ཉམས་ལེན་ཁྱད་པར་ཅན་གྱི་གདམས་པ་ཆེ་ཕྲ་རེ་རེས་ཀྱང་།དབང་པོ་དང་སྐལ་བ་རབ་རྣམས་ཚེ་གཅིག་གིས་མི་སློབ་པའི་ཟུང་འཇུག་ལ་སྦྱོར།
བ་དང་།འབྲིང་རྣམས་དང་བརྩོན་དང་འཚམས་པའི་ས་ལམ་གྱི་མངོན་རྟོགས་རྒྱུད་པ་བྱེད་ཅིང་།ཐ་མ་རྣམས་ཀྱང་ཙུད་རིམ་གྱིས་སྨིན་ཏེ་སྐྱེ་བ་བརྒྱུད་ནས་རྣམ་པར་གྲོལ་བའི་གོ་འཕང་འཐོབ་པ་ནི་ལུང་དང་ལོ་རྒྱུས་ལས་ཀྱང་ངེས་པ་རྙེད་པ་དང་།འབྲེལ་ལོགས།།
ཙམ་ཡང་འཁོར་བ་དང་ངན་སོང་གི་སྐྱེ་གློ་བཅད་ནས་ཐར་པ་དང་བྱང་ཆུབ་ཀྱིས་བོན་ཐེབས་པ་སོགས་བསམ་གྱིས་མ་ཁྱབ་པའི་མིན་ལས་ངོ་མཚར་མད་དུ་གྱུར་བཤ་སྔགས་ལྡང་ཡང་།བོད་ཡུལ་འདིའི་དབང་དུ་བྱས་པའི་འབྲས་བུ་དང་སྒྲུབ་པའི་དུལ་རིམ་པར་ཡོས
ནས་ལུང་གི་བསྟན་པ་ལྟར་སྣང་རྒྱས་ཤིང་རྟགས་ཙམ་འཛིན་པའི་དུས་ལ་སོན་པར་ཉེ་བའི་དབང་གིས།སྒྲུབ་པའི་བརྒྱུད་འཛིན་རྣམས་ཀྱང་བཤད་པའི་ལད་མོ་ཐོ་བ་དང་སྤོས་བཅས་ཆོས་བརྒྱད་ཀྱི་གཡེང་བས་ཁྱེར།སྒྲུབ་བརྒྱད་ཁྱད་པར་འཕགས་པ་ཕལ་
མོ་ཆེའི་དཔེ་ལུང་གི་ཆུན་ཙམ་ཡང་དཀོན་ཅིང་ནུབ་པར་ཉེ་བའི་དུས་སྐབས་འདིར།ཆོས་རྒྱལ་ཚངས་པ་ལྷའི་མེ་ཏོག་ཉིད་བསྟན་པའི་མེ་རོ་སློང་བ་ལ་བསམ་བཞིན་སྲིད་པའི་རོ་ལ་གར་བསྟན་པ་བཀའ་བབས་བདུན་གྱི་མངའ་བདག་ཐམས་ཅད་པ་ཁྱེད་གཟིག་འཇམ

དབྱངས་མཁྱེན་བརྩེའི་དབང་པོའི་བཀའ་དྲིན་ལས།སྒྲུབ་བརྒྱུད་ཤིང་རྟ་ཆེན་པོ་བརྒྱད་གཙོ་བོར་གྱུར་པའི་གསང་སྔགས་གསར་རྙིང་གི་གཞུང་དང་གདམས་ངག་བོད་ཡུལ་དུ་བཞུགས་སེ་ཅོག་ཕལ་མོ་ཆེ་ཐོས་པའི་སྐལ་པ་བཟང་པོས་
རྒྱུད་ཕྱུག་ཅིང་།བཀའ་སྲོལ་རིས་སུ་མ་ཆད་པ་སོ་སོའི་རྒྱུ་མཚན་ཤེས་ནས་དད་པའི་པདྨོ་ཕྱོགས་མེད་དུ་རྒྱས་ཏེ་ཆོས་སྤང་གི་སྒྲིབ་པས་མ་སྤགས་པ་དང་།ཀུན་མཁྱེན་དོལ་པོ་སངས་རྒྱས་ཀྱི་ཞལ་ནས།བདག་ནི་སྐྱེ་བ་ཐམས་ཅད་དུ།།བསྟན་པའི་ཁུར་ཆེན
ཁུར་བར་ཤོག།ཁུར་ཆེན་ཁུར་བ་མ་ནུས་ཀྱང་།།བསྟན་པ་ཉམས་ཀྱིས་དོགས་པ་ཡི།།སེམས་ཁྲལ་ཙམ་ཡའ་འབྱུང་བར་ཤོག།ཅེས་སོགས་གསུངས་པའི་གནས་ལ་ཡི་དམ་དུ་བྱས་ཏེ།འདི་དག་གིས་བསྟན་པ་དངོས་ལ་ཕན་པའི་ནུས་པ་མེད་དུ་ཟིན་ཀྱང
རྒྱུན་མ་ཆད་ཙམ་འབྱུང་དུ་རེ་བས་འབད་རྩོལ་ཆེན་པོས་བརྒྱུད་ལྡན་གྱི་དམ་པ་རྣམས་ལས་ལེགས་པར་ཞུས་ཏེ་དབང་ཁྲིད་རྩ་བ་རྣམས་ཀྱི་ཡིག་ཆ་གཙོ་ཆེ་བའི་རིགས་རྣམས་གླེགས་བམ་གྱི་ཕྲེང་བ་གཅིག་ཏུ་བསྒྲིགས་པ་ཡིན་པས།ཕྱིན་ཆད་བསྟན་པ་རིན་པོ་ཆེ།
ཐུགས་ལ་བཅངས་པའི་སྐྱེས་བུ་དམ་པ་རྣམས་ཀྱིས་ཀྱང་འཆད་ཉན་དང་ཉམས་བཞེས་ཀྱི་རྒྱན་མ་ཆད་པར་འཛིན་སྐྱོད་སྤེལ་བའི་ཕྲིན་ལས་རྒྱ་ཆེ་ལ་རྒྱུན་ཆགས་པར་བསྐྱངས་ན་རྒྱལ་བ་སྲས་དང་བཅས་པའི་དགོངས་པ་སྐོང་བར་འགྱུར་བས་དེ་ལྟར་ཡང་ནས་ཡང་དུ
གསོལ་བ་འདེབས་བ་ལགས།།ཤྲཱི་སྭསྟི་སིདྡྷི་ཛ་ཡནྟུ།སྲིག་ཞིའི་དགེ་ལེགས་མཐའ་དག་འབྱུང་བའི་གནས།།རྒྱལ་བའི་བསྟན་པ་རིན་ཆེན་གཅིག་པུ་སྟེ།།བསྟན་པའི་སྙིང་པོ་གསང་སྔགས་རྡོ་རྗེ་ཐེག།འབྱུང་དཀའ་ཨུ་དུམྦ་རའི་མེ་ཏོག་མཚུངས།།།
འོ་མ་བསྲུབས་པའི་མར་གྱི་ཉིང་ཁུ་བཞིན།།མདོ་རྒྱུད་ཡང་སྙིང་གདམས་ངག་ཟབ་མོའི་མཛོད།།རྒྱུད་དང་གྲུབ་པའི་མན་ངག་ལས་བྱུང་བ།།རིན་ཆེན་གསེར་གྱི་ཞུན་མས་མི་སྲུན་པ།།སྲས་བཅས་རྒྱལ་བ་རྣམས་ཀྱི་དགོངས་པའི་བཅུད།།གྲུབ་པའི་དབང

ཕྱག་རྣམས་ཀྱི་གཤེགས་པའི་ཐུལ།།ཌཱ་ཀི་འབྲམ་སྡེའི་ཐུགས་ཀྱི་ཟུང་ཁྲག་སྟེ།།འཇིག་རྟེན་ཁམས་ན་དཀོན་པའི་དབྱིག་གི་མཆོག།དཔྲལ་པོས་རིན་ཆེན་རིན་ཐང་མི་ཤེས་བཞིན།།གླན་པོས་ཟབ་ཆོས་རྣམ་དབྱེ་ཕྱེད་མི་ནུས།།ཕྱོགས་སུ་མ་ལྷུང་ཆོས་ཀྱི
སྤྱན་ལྡན་རྣམས།།དགྱེས་པ་སྐྱེད་བྱེད་ནོར་བུའི་མཛོད་ཆེན་ཡིན།།རང་ཉིད་དམ་པའི་རྣམ་ཐར་ཆེས་དམན་པས།།ཆོས་མཆོག་འབྱུང་བའི་གནས་སུ་མ་གྱུར་ཀྱང་།།སྔོན་སྨོན་ལྷག་བསམ་རྣམ་པར་དཀར་བ་དང་།།བླ་མ་སངས་རྒྱས་ཐུགས་རྗེའི་མཐུཐ
ལས་ཟབ།།གྲསའི་འདོན་ཐོས་དབྱངས་རོལ་གར་འཚམས་སོགས།།མིག་སྔར་མཛེས་ཀྱང་གཏན་གྱི་འདུན་མ་སྟོར།།ལུང་རིག་བཤད་ཅོད་ཡིད་དཔྱོད་ལྟ་བས་ཀྱང་།།གནས་ལུགས་མི་མཐོང་བྱང་ཆུབ་ཡིད་སྒྲོན་ཙམ།།ཤིང་དྷར་མོའི་ཐབཀྲོལ་ཉམས
ལོན་ན།།ཚེ་གཅིགཟུང་འཇུག་མཆོག་ལ་སྦྱོར་ངེས་ཤིང་།།བ་འོག་རས་མངོན་ཆེན་དུམ་བུ་བཞིན།།ཆ་ཤས་ཉམས་ས་ལོན་ཐང་དོན་ཆེན་འགྲུབ།།རྡེ་བས་གདམས་ཁྲིད་ཆེ་རྣམས་སྟ་ཅི་སྔོས།།གདམས་ཕྲན་རེ་ཡི་ཉམས་ཆེན་མཐར་ཕྱིན་ཀྱང་།།སྲིད
པའི་འཁྲུལ་འཁོར་རྩ་བ་རབ་བཅད་ནས།།འདི་གཏན་བདེ་ཞིང་དོན་གཉིས་སྤུན་གྲུབ་འགྱུར།།བཀའ་ལ་དབང་ཟོས་གསང་བ་བསྒྲགས་པ་སོགས།།འཁྲུལ་པའི་དབང་གིས་ནོངས་པ་གང་མཆིས་རྣམས།།བླ་མ་རྒྱལ་བ་སྲས་བཅས་སྤྱན་སྔར་བཤགས།
ཚངས་པར་སྩལ་ནས་བདག་རྒྱུད་དག་གྱུར་ཅིག།རྣམ་དཀར་འདིས་མཚོན་དུས་གསུམ་དགེ་བའི་ཚོགས།།སྲས་བཅས་རྒྱལ་བའི་རྗེས་སུ་བདག་སློབ་ཅིང་།།བྱང་ཆུབ་སྤྱོད་པ་ཡོངས་སུ་རྫོགས་པ་དང་།།མཁའ་མཉམ་འགྲོ་ཀུན་བྱང་ཆུབ་ཐོབ་ཕྱིར་བསྔོ།།།
འཛི་མེད་ཐོག་གི་ཀ་བ་རབ་ཏུ་བརྟན།།ནད་མེད་བདེ་བའི་ལང་ཚེ་རྟག་པར་རྒྱས།།ཚེ་དང་སྒྲུབ་པ་མཐར་ཕྱིན་མི་སློབ་པའི།།ཟུང་འཇུག་ཡེ་ཤེས་སྐུ་མཆོག་མངོན་གྱུར་ཤོག།ཚེ་འདིར་དགྲོལ་བའི་སྐལ་པས་དམན་གྱུར་ཀྱང་།།འཕོས་མ་ཐག་ཏུ་དག་པའི་སྣང་བ

ཤར།།བདེ་ཆེན་ཞིང་དུ་པདྨོར་བརྫུས་ཏེ་སྐྱེས།།སངས་རྒྱས་ཞལ་མཐོང་ལུང་བསྟན་མཆོག་ཐོབ་ཤོག།བདག་དང་མཁའ་མཉམ་འགྲོ་བ་མ་ལུས་པ།།སྲིད་ལས་ངེས་པར་འབྱུང་བའི་བློ་བརྟན་པོས།།བྱང་ཆུབ་སེམས་མཆོག་མ་
སྐྱེསྐྱེས་བསྐྱེད་པ་དང་།།སྐྱེས་པ་བརྟེན་ཅིང་གོང་ནས་གོང་འཕེལ་ཤོག།མི་ཁོམ་གནས་ངན་ལེན་གྱི་སྡེ་སྒོ་ཆོད།།མཐོ་རིས་ཡོན་ཏན་བདུན་ལྡན་རྟེན་བཟང་ཐོབ།།མཚན་ལྡན་དགེ་བའི་བཤེས་ཀྱིས་རྗེས་སུ་བཟུང་།།རྣམ་པར་དག་པའི་བསླབ་གསུམ་མཐར
ཕྱིན་ཤོག།དམ་ཆོས་སྒྲུབ་ལ་བར་གཅོད་མི་འབྱུང་ཞིང་།།ཆོས་དང་མཐུན་པའི་བསམ་དྲོན་ཡིད་བཞིན་འགྲུབ།།སྙིང་པོ་དོན་གྱི་སྒྲུབ་པ་མཐར་ཕྱིན་ཏེ།།ཚེ་གཅིག་སངས་རྒྱས་དོན་གཉིས་ལྡན་གྲུབ་ཤོག།བདུད་ཀྱི་ལས་རྣམས་ཤེས་ནས་སྤང་ནུས་ཤིང་།
ཆོས་བརྒྱད་འཆིང་བའི་སྒྲོག་ལས་ཡོངས་སུ་གྲོལ།།གཟུང་འཛིན་འཁྲུའ་བའི་སྣང་བ་བླངས་ནས་ཞིག།གདོད་མའི་གཏན་སྲིད་མྱུར་དུ་ཟིན་པར་ཤོག།ཕན་པ་དེའི་འབྱུང་གནས་རྒྱལ་བསྟན་རིན་པོ་ཆེ།།ནམ་ཡང་མི་ནུབ་དར་ཞིང་རྒྱས་པ་དང་།།བསྟན་འཛིན་སྐྱེས་མཆོག
རྣམས་ཀྱི་ཞབས་པད་བརྟན།།བཤད་སྒྲུབ་ལས་ཀྱི་ཕྲིན་ལས་གོང་འཕེལ་ཤོག།སྐྱེ་ཆུ་མཐའ་དག་བསྟན་ལ་གུས་འཐོབ།།བསྟན་པའི་རྗེས་ཞུགས་བསྟན་ལ་སྲི་གུ་བརྩོན།།བསྟན་པ་འཛིན་སྐྱོང་སྤེལ་བས་རྒྱལ་བའི་བསྟན།།ནོར་འཛིན་ཡངས་པའི་ཁོངས་སུ་བརྡལ་བྱེད་ཤོག།
ཡོག་རྣམ་གསུམ་ཁྱད་པར་རྫོག་པ་ཆེ།།རྩོལ་མེད་གྲོལ་བ་བཞི་ལྡན་ཐེག་པའི་རྩེ།།སྔ་འགྱུར་བསྟན་པས་འཇིག་རྟེན་ཀུན་ཏུ་ཁྱབ།།ཁམས་གསུམ་འཁོར་བ་དོངས་ནས་སྔགས་པར་ཤོག།མཉམ་མེད་ངོ་བོ་རྗེ་དབཅོམ་པ་པའི།།རྒྱ་སྤྱོད་དྲི་མེད་འཛིན་མཛད་བཀའ
གདམས་པ།།གསར་རྙིང་རིང་ཀྲོལ་དར་བས་ཐུབ་བསྟན་གྱི།།དགའ་ཚལ་དབྱར་གྱི་དཔལ་བཞིན་རྒྱས་པར་ཤོག།དཔལ་ལྡན་ཆོས་མྱོང་སྨན་ཏུ་བརྒྱུད་པ་ལི།།་གདམས་ངགལ་མ་དང་འབྲས་བུར་བཅས་པ་སོགས།།གསང་བསྟན་མངའ་བདག་མངོར་ཚར་གསུང།

།།བསྟན་པའི་ཉི་མ་འགྲིབ་མེད་འཆར་བར་ཤོག།གངས་ཅན་གྲུབ་པའི་ཆུ་འགོ་གཅིག་པུ་པ།།མཉམ་མེད་དྲགས་པོའི་བཀའ་བརྒྱད་ཆེ་བཞི་དང་།།ཧུང་བརྒྱད་སྒྲུབ་བརྒྱད་ཆུ་ཀླུང་ཆེན་པོའི་ཆུན།།ཚད་མེད་འཛམ་གླིང་གྲུབ་པས་ཁེངས་པར་ཤོག།རིན་ཆེན་རྣམ་བདུན་རིམ་བརྒྱད
རྡོརྗེའི་ཚིག།བྱིས་བློས་མ་བསླད་བྱིན་རླབས་གཟི་བརྗིད་ཅན།།དཔལ་ལྡན་ཤངས་པ་བཀའ་བརྒྱད་གསེར་ཆོས་ཀྱིས།།ས་སྟེང་ཀུན་ཁྱབ་དཔག་མེད་འགྲོ་སྒྲོལ་ཤོག།ཕ་གཅིག་དམ་པའི་སྡུག་བསྔལ་ཞི་བྱེད་དང་།།མ་གཅིག་ལབ་སྒྲོན་བདུད་ཀྱི་གཅོད་ཡུལ་ཏེ།།བདག་འཛིན་བཙན
ཐབས་གཅོད་པའི་ཆོས་ཀྱི་སྦྱིན།།ནམ་མཁའི་ཁྱོན་བརྡལ་སྙིགས་འགྲོ་ཀུན་སྐྱོབས་ཤོག།ས་བཅུའི་དབང་ཕྱུག་རྣམས་ཀྱི་ཐུགས་ཀྱི་བཅུད།།རྒྱུད་དོན་མཐར་ཐུག་དང་པོའི་སངས་རྒྱས་ཀྱི།།བཤད་སྒྲུབ་བཀའ་བབས་ངོ་ཞལ་རྣམ་པ་གཉིས།།བསྟན་པའི་སྨོན་མེ་ཕྱོག་བརྒྱར་འབར།
བར་ཤོག།རྡོ་རྗེ་བཙུན་མོའི་ཞལ་ལུང་བསྙེན་སྒྲུབ་སོས།།སྒོམ་ན་འབྲས་བུ་འཕྲལ་དུ་ཐོབ་བྱེད་པའི།།བརྒྱུད་ལྡན་གདམས་པའི་བཀའ་ཚོལ་ཇི་སྙེད་ཀུན།།སྲིད་པའི་མཐར་ཡང་ཉམས་མེད་དར་རྒྱས་ཤོག།དུས་གསུམ་འབྱོན་དཀའ་ཨུ་དུམྦ་ར་ལྟར།།རབ་བསྔགས་རྡོ་རྗེ་ཐེག།
པའི་བསྟན་པ་ཡི།།སྙིང་པོ་འདི་མིན་གཞན་དུ་མ་མཆིས་པས།།དཀོན་ལ་ངོ་མཚར་འདུ་ཤེས་ཐོབ་པར་ཤོག།འབྲེལ་ཚད་དོན་ལྡན་ཆོས་སུ་ཡིད་ཆེས་ནས།།ཤིན་ཏུ་ཕོངས་པས་ཟས་སྐོམ་རྙེད་པ་བཞིན།།དད་པས་བཙལ་ཞིང་འབད་པས་ཉམས་སུ་ལེན།།འཕྲལ་དང་ཡུན་གྱི་དོན་
ཆེཆེན་འགྲུབ་པར་ཤོག།འཇིག་རྟེན་སྤྱི་དང་བྱེ་བྲག་རྒྱལ་ཁམས་འདིར།།དུས་ཀྱི་རྒུད་པའི་ཉེས་ཚོགས་ཀུན་ཞི་ཞིང་།།དགེ་ལེགས་དཔལ་འབྱོར་རྫོགས་ལྡན་བཞིན་ཏུ་རྒྱས།།འགྲོ་ཀུན་བྱང་ཆུབ་སེམས་མཆོག་དང་ལྡན་ཤོག།ཀུན་ཀྱང་གསང་ཆེན་ཟབ་མོའི་སྣོད་གྱུར་ཏེ།།
བརྩོན་པས་ཉམས་བླངས་ས་ལམ་མངོན་རྟོགས་ཀུན།།དཀའ་བ་མེད་པར་རྒྱུད་ལ་རབ་རྫོགས་ཏེ།།ཚེ་གཅིག་རྡོ་རྗེ་འཆང་གིས་ཐོབ་ཤོག།འདི་དགེས་བདག་ཀྱང་སྐྱེ་ཞིང་སྐྱེ་བ་རུ།།དུས་གསུམ་རྒྱལ་བ་སྲས་བཅས་སྨོན་ལམ་དང་།།མཛད་པ་ཀུན་སྒྲུབ་ལུང་རྟོགས་དམ་པའི

ཆོས།།ཡོངས་རྫོགས་འཛིན་ཅིང་ཆུབ་པའི་སྐལ་ལྡན་ཤོག།བསྟན་པའི་སྙིང་པོ་རྡོ་རྗེ་ཐེག་པའི་བཅུད།།ཐུབ་མཆོག་ཐུགས་བསྐྱེད་སྨོན་ལམ་སྟོབས་དག་ལས།།གདུལ་དཀའི་འགྲོ་བའི་དཔལ་དུ་ཤར་བ་ཡི།།བསྟན་པ་དར་རྒྱས་ཡུན་གནས་བཀྲ་ཤིས།
ཤོག།རབ་དཀར་དྲི་མེད་སྒྲུབ་བརྒྱུད་བདུད་རྩིའི་ཆུ་ཀླུང་ནོར་འཛིན་ཡངས་པའི་ཁོངས་སུ་རྒྱུན་མི་འཆད་པར་འབབས་པ་ལས།།སྲིད་ལམ་དུབ་པའི་སྐྱེ་དགུ་མཐའ་དག་ཉོན་མོངས་གདུང་སེལ་ཐར་པའི་སྲོག་ཟུང་རྡོ་རྗེའི་སྙིང་པོར་རབ་ཏུ་བརྟན།།ཟུང་འདུག་མཆོག་གི་བདེ་ཆེན
ཕྱག་རྒྱ་མངོན་ཏུ་འགྲུབ་པའི་བརྟུལ་ཞུགས་ལྡན་པས་མཁའ་སྤྱོད་མཛེས་མའི་གྲོང་ཁྱེར་ཁེངས།།སྐུ་བཞིའི་རྒྱལ་སར་བདེ་བར་གཤེགས་ནས་སངས་རྒྱས་མཛད་པས་མཁའ་མཉམ་འགྲོ་སྒྲོལ་རྟག་ཁྱབ་བཀྲ་ཤིས་དཔལ་འབར་ཤོག།དེ་ལྟར་གངས་ཅན་ལྗོངས་སུ
བྱོན་པའི་སྒྲུབ་བརྒྱད་ཤིང་རྟ་ཆེན་པོ་བཆད་དང་ཁྲིད་ཚུལ་པོར་བུ་ཁྱད་པར་འཕགས་པ་རྣམས་ལས་དེང་སང་རྒྱུན་བཞུགས་ངེས་པ་རྣམས་ཀྱི་སྤྲིན་གྲོལ་རྩ་བ་ཙམ་ལེགས་པར་བསྡུས་པ་གདམས་ངག་རིན་པོ་ཆེའི་མཛོད་ཀྱི་དཀར་ཆག་དང་བརྒྱུད་པ་མདོར་སྨོས་པ་འདིའང་།
སངས་རྒྱས་གཉིས་པ་གུ་རུ་པདྨ་ཀར་དང་རྫོགས་པའི་སངས་རྒྱས་དཔལ་ཀརྨ་བཀའ་བརྒྱད་ཀྱི་བསྟན་པའི་སྒོར་ཞུགས་ཤིང་ཐུབ་བསྟན་རིས་སུ་མ་ཆད་པ་སྐྱེ་བ་ནས་སྐྱེ་བར་འཛིན་པའི་གཡར་དམ་འཆང་བ།དབེན་ཁྲོད་རྣམས་སུ་གཏད་མེད་ཀྱི་རྣལ་འབྱོར་སྤྱོད་པ
ཀརྨ་དག་དབང་ཡོན་ཏན་རྒྱ་མཚོ་སྲིན་ལས་ཀུན་ཁྱབ་དཔལ་བཟང་པོའམ་རྒྱལ་བའི་སྲས་པོ་བློ་གྲོས་མཐའ་ལས་པའི་རྗེས།མདོ་ཁམས་བཀའ་བརྒྱད་ཀྱི་གདནས་ཆེན་པོ་དཔལ་སྤངས་ཐུབ་བསྟན་ཆོས་འཁོར་གླིང་གི་ཡང་དབེན་ཤྲཱི་དེ་བཱི་ཀོ་ཊི་ཙུ་འདྲ་རིན་ཆེན
ག་གི་གྲུབ་གནས་ཀུན་བཟང་བདེ་ཆེན་འོད་གསལ་གླིང་དུ་བགྱིས་པ་དགེ